Ribafrecha

Ribafrecha [ribaFREĉa] estas vilaĝo kaj municipo de Rioĥo (norda Hispanio), nome en la norda Komarko de Logronjo kun ĉefurbo en la provinca kaj regiona ĉefurbo Logronjo.

220ra|eta|maldekstre|La municipa teritorio de Ribafrecha, en la nordo de la regiono.

 Geografio 
Ĝi estas sur la valo de la rivero Leza sude de Murillo de Río Leza kaj ĉe la regiona ŝoseo LR-250; laŭ tiu estas sude Leza de Río Leza kaj aliaj lokoj de la komarkaro Kameroj kaj norde estas Logronjo. Proksime estas areoj de iknitoj, inter kiuj spuroj de dinosaŭroj.

 Historio 
240ra|eta|maldekstre|La ermitejo de Ribafrecha.
En la testamento de la reĝino Estefanía, vidvino de la reĝo García Sánchez la 3-a de Pamplono, nomita de Nájera, donas al sia filo Sanĉo, kun Viguera, Albelda, Nalda, ktp., la lokon nomitan Frechuela, kiu laŭ proksimeco al la aliaj, devas estis la aktuala Ribafrecha kun alia iama literumado.

En la eklezia vizito kiun Sanĉo de Funes, episkopo de Nájera kaj Calahorra, faris de la preĝejoj de sia diocezo en 1153 vizitante tiujn de Ribafrecha kaj de Leza de Río Leza, estis murdita de klerikoj, kaj entombigita en la monaĥejo de Sankta Prudencio de Monte Laturce, oni adoras lin kiel sanktulo.

En 1478 la lokanoj de Clavijo kaj Lagunilla (apartenantaj al la senjorlando de Cameros) forhakis la teritorion de Ribafrecha (de Gómez Manrique) reprezalie pro la detruo de la fortikaĵoj de Entrena (tiam Cameros) fare de la lokanoj de Navarrete (Gómez Manrique).

En la 1960-aj jaroj, Ribafrecha havis propran elektran centralon, movita pere de la energio de la rivero Leza.

 Aktualo 
La rura elmigrado okazis el la 1950-aj jaroj kaj tial oni malaltiĝis el 1 702 loĝantoj ĝis nunaj 1000.

La ekonomio estas bazata ĉefe sur la brutobredado, agrikulturo, forstado, kaj la rura turismo.

Vizitindaĵoj estas la preĝejo, kaj la ermitejo, kaj rigardejoj al pejzaĝo ktp.

 Vidu ankaŭ 
 Municipoj de Rioĥo

 Notoj 

Kategorio:Municipoj de Rioĥo